ဓမ္မဟောင်းကျမ်းလာ ဇာတ်ကြောင်းများ – မော်ဂျူးလ် သုံး – ယောရှုမှတ်စာမိတ်ဆက်
ဆွေးနွေးရန်မေးခွန်းများ
သင်ခန်းစာမှ သင်နှစ်သက်သောအရာ သို့မဟုတ် အယူအဆသည် အထူးခြားဆုံးအရာ ဖြစ်သည်ဟု သင်ထင်ပါသလား။ သင်၌မည်သည့်မေးခွန်းများရှိသနည်း။
 ဣသရေလလူမျိုးသည် ဘုရားသခင်၏အလိုတော်ကိုဆုံးဖြတ်ရန် စာရေးတံချသည့် အလေ့အကျင့်ကို အသုံးပြုခဲ့သည်။ ကျွန်ုပ်တို့၏အသက်တာအတွက် ဘုရားသခင်၏ အလိုတော်ကို မည်သို့ဆုံးဖြတ်နိုင်သနည်း။ စာရေးတံချသင့်ပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။
စီဂျော်ဒန်မျိုးနွယ်စုများသည် ဘုရားသခင်၏ဂုဏ်အသရေနှင့် အမိန့်တော်များကို ခုခံကာကွယ်ရန် ၎င်းတို့၏ဣသရေလလူမျိုးချင်းများကို စစ်တိုက်ရန် အဆင်သင့် ဖြစ်နေပြီဖြစ်သည်။ ၎င်းကို ယနေ့သင်မည်သို့ကျင့်သုံးမည်နည်း။ ခရစ်ယာန်များသည် ဝိညာဉ်ရေးဆိုင်ရာ ဆုံးမပဲ့ပြင်မှုကို ယနေ့စီမံသင့်ပါသလား။ ၎င်းသည် မည်သည့်ပုံစံ ဖြစ်မည်နည်း။
ယုံကြည်သူများသည် ဂိုဏ်းဂဏများစွာနှင့် ကွဲလွဲနေသောအယူအဆများကြားကွဲပြား နေချိန်တွင် ခရစ်တော်၏လူတို့သည် စည်းလုံးညီညွတ်မှုကို ယနေ့ကာလ မည်သို့ရရှိနိုင် မည်နည်း။ မှားယွင်းသောသွန်သင်ခြင်းကို သည်းခံခြင်းမရှိဘဲ ဤစည်းလုံးညီညွတ်မှု ကို ကျွန်ုပ်တို့မည်သို့ထိန်းသိမ်းနိုင်မည်နည်း။
ဓမ္မဟောင်းတွင် ဣသရေလတို့၏ရုပ်ပိုင်းဆိုင်ရာပြည်ကိုအမွေဆက်ခံမှုသည် ပဋိညာဉ် တရားသစ်တွင် ယုံကြည်သူများအတွက် သက်ဆိုင်မှုရှိသည် သို့မဟုတ် ကျွန်ုပ်တို့ အတွက် ပုံဆောင်သင်ခန်းစာတစ်ခုမျှသာဖြစ်သည်ဟု သင်ထင်ပါသလား။ ကျွန်ုပ်တို့ မည်သည့်အရာကိုအမွေဆက်ခံရကြမည်နည်း။ ရုပ်ပိုင်းဆိုင်ရာ တစ်ခုခုဖြစ်မည်လော။
ခရစ်တော်၌ ကျွန်ုပ်တို့ရရှိပြီးဖြစ်သော “အမွေဆက်ခံခြင်း”၏ အသွင်အပြင်အချို့ကား အဘယ်နည်း။ သင်အထူးကျေးဇူးတော်ချီးမွမ်းသည့်အရာများကို ရေးပေးပါ။ ဣသရေလအမျိုးအနွယ်များ၏ ကနဦးအမွေဆက်ခံခြင်းနှင့် ခရစ်တော်၌ သင်၏ အမွေဆက်ခံခြင်းကြား တူညီချက်ရှိပါသလား။ ဣသရေလ၏ ကနဦးနယ်နိမိတ် အောင်မြင်မှုများကဲ့သို့ သင်၏အမွေဆက်ခံခြင်းမပြည့်စုံသေးသည့်အရာများ ရှိပါသလား။ မည်သည့်အရာများနည်း။
ဣသရေလများသည် အရေးကြီးသောနားလည်လွဲမှားမှုကို ကိုင်တွယ်ဖြေရှင်းသော ယောရှု ၂၂ မှကျွန်ုပ်တို့မည်သည့်အရာ သင်ယူနိုင်သနည်း။ တစ်စုံတစ်ယောက်၏ သဘောထားကို နားလည်မှုလွဲဖူးပါသလား။ အကြောင်းအရာများကို ဖြေရှင်းရန် သင်မည်သို့လုပ်ဆောင်ခဲ့သနည်း။ လူ သို့မဟုတ် လူများအားပြောပြဖူးပါသလား။ သံသယ၏အကျိုးကို အခြားသူအား သင်ပေးခဲ့ဖူးပါသလား။ ထိုအတွေ့အကြုံမှ သင်မည်သည့်အရာသင်ယူခဲ့သနည်း။
မကောင်းမှုတစ်ခုခုကို စီစဉ်နေနိုင်သည်ဟု သင်ထင်သော တစ်စုံတစ်ယောက် သို့မဟုတ် လူအချို့ကိုစဉ်းစားကြည့်ပါ။ သို့မဟုတ် မှားယွင်းသည်ဟု သင်ထင်သော အရာအား လုပ်ဆောင်နေသူတစ်ဦးကို စဉ်းစားကြည့်ပါ။ အခြေအနေကို သင် မည်သို့ချဉ်းကပ်သင့်သနည်း။ အကူအညီရနိုင်သော ယောရှု ၂၂ မှ သင်မည်သည့်အရာ သင်ယူနိုင်သနည်း။
ပြန်လည်သုံးသပ်ချက်- မျိုးနွယ်စုများ တစ်စုတစ်စည်းတည်း မရပ်တည်ပါက ဣသရေလသည် ဘုရားသခင့်နိုင်ငံတော်ကို တိုးချဲ့ရာတွင် ရှေ့မတိုးနိုင်ပါ။ စီဂျော်ဒန်နှင့် ထရန်ဂျော်ဒန်ရှိ မျိုးနွယ်စုများ၏ စည်းလုံးညီညွတ်မှုအားခြိမ်းခြောက်မှုကို ယောရှုရင်ဆိုင်ရစဉ်တွင် စည်းလုံးညီညွတ်စေရန် ဦးဆောင်ခဲ့သည်။ ယောရှုမှတ်စာရေးသူသည် ဤအကြောင်းကိုရေးသားခဲ့၍၊ မူလစာလက်ခံသူများသည် ဘုရားသခင့်လူမျိုး၏ စည်းလုံးညီညွတ်မှု၏အရေးပါမှုကို နားလည်နိုင်ခဲ့သည်။ သူတို့၏ ရည်မှန်းချက်ကို ပြီးမြောက်ဖို့ရန် စည်းလုံးရမည်ဖြစ်သည်။
ကိစ္စရပ်လေ့လာမှု ၁- ထရန်ဂျော်ဒန်ရှိမျိုးနွယ်စုများသည် စီဂျော်ဒန်မျိုးနွယ်စုများနှင့် ၎င်းတို့၏ စည်းလုံး ညီညွတ်မှုသင်္ကေတအဖြစ် ယဇ်ပလ္လင်တစ်ခုကို တည်ဆောက်ခဲ့ကြသည်။ ထရန်ဂျော်ဒန်မျိုးနွယ်များသည် ဘုရားသခင်ကိုကိုးကွယ်ရန် တဲတော်၌မဟုတ်ဘဲ ယဇ်ပလ္လင်တွင်ကြံရွယ်ထားသည့်အရာအဖြစ် ယင်းကို စီဂျော်ဒန်များကနားလည်မှုလွဲခဲ့ကြသည်။ ပြဿနာကြောင့် စစ်တိုက်ရန်အဆင်သင့်ဖြစ်နေပြီဖြစ်သည်။ သို့သော် အမှန်တရားကို ရှာဖွေရန်ကိုယ်စားလှယ်အဖွဲ့ကို ဦးစွာစေလွှတ်ခဲ့သည်။ ထရန်ဂျော်ဒန်မျိုးနွယ်စုများ သည် ဂုဏ်ယူဖွယ်သဘောထားများရှိကြောင်း တွေ့ရှိသောအခါ စစ်ပွဲ၏ခြိမ်းခြောက်မှု ရပ်တန့်သွားခဲ့သည်။ ယဇ်ပလ္လင်ကို “သက်သေခံ” ဟုခေါ်ကြသည်။ ၎င်းသည် ဘုရားသခင်တစ်ပါးတည်းသာလျှင် ဘုရားသခင် ဖြစ်တော်မူကြောင်း အားလုံးကိုသက်သေခံသည်။ 
ကိစ္စရပ်လေ့လာမှု ၂- တနင်္ဂနွေဘုရားကျောင်းပြီးနောက် Jane နှင့် Martha သည်တစ်ဦးနှင့်တစ်ဦး တွေ့ခဲ့ကြသည်။ Martha သည်စကားတစ်ခွန်းမှမပြောဘဲ အမြန်ထွက်သွားချိန်တွင် Jane က Martha အား နေကောင်းလားဟု မေးခဲ့သည်။ Martha ကိုမလေးစားရာလုပ်မိပြီဟု Jane က စိုးရိမ်ခဲ့သည်။ ထို့ကြောင့် သူမကို ထိုနေ့နှောင်းပိုင်းတွင်ဖုန်းဆက်ခဲ့သည်။ သို့သော် Martha သည်ဖုန်းမကိုင်ပါ။ Jane သည် ပို၍ စိုးရိမ်လာပြီး Martha သည်သူမ ထင်ခဲ့သောသူငယ်ချင်းအစစ်မဟုတ်သည့် အဖြစ်အပျက်များကို စဥ်းစားလာခဲ့သည်။ အမှန်တကယ်တွင် Martha သည်နေမကောင်းဖြစ်နေသည်။ ထိုနေ့နှောင်းပိုင်းတွင် သူမသည် ဝမ်းဗိုက်အောင့်ခြင်းဝေဒနာကို ခံစားခဲ့ရပြီး ဆေးရုံသို့ အမြန်သွားခဲ့သည်။ 
ကိစ္စရပ်လေ့လာမှု ၃- တနင်္ဂနွေဘုရားရှိခိုးကျောင်းပြီးသောအခါ၊ စကားစမြည်ပြောနေသူ လူသုံးဦးသည် လျင်မြန်စွာဖြစ်ပျက်သည့်အရာကိုမြင်တွေ့ကာ၊ အခန်းတစ်ဖက်မှ ပုံမှန်မဟုတ်သောအသံအချို့ကို ကြားကြသည်။ Loreta သည် သူမမျက်နှာပေါ်တွင် အံ့သြစိုးရိမ်သောအကြည့်ဖြင့် Carrie ထံမှ ပြေးထွက် သွားသည်ကို သူတို့တွေ့လိုက်ရသည်။ ကြည့်နေသူများက “ဘာဖြစ်တာလဲသိချင်တယ်” ဟုဆိုကြသည်။ သူတို့က ဘာဖြစ်သည်ကိုမေးရန် Carrie ထံသွားကြသည်။ သူမက “ဘာဖြစ်လဲမသိဘူး။ Loreta ခေါင်းမော့ ပြီး အလွန်မြန်အောင်ပြေးသွားတယ်။ ကျွန်မ သူကို ရိုးရှင်းသောအကြံတစ်ခုပေးခဲ့တယ်။ အကြံပြုချက် အတွက် သူမစိတ်ဆိုးသွားတယ်ထင်တယ်။” ထို့နောက်ပိုင်း Loreta ကိုသူတို့တွေ့ကြသည်။ နှာခေါင်းသွေးယို သည်ကို သူမခံစားရသောကြောင့် ခေါင်းကိုနောက်သို့မော့လိုက်သည်။ ထို့နောက် ဆေးကြောရန် ရေချိုးခန်း သို့ ပြေးသွားခဲ့သည်။ 
မေးခွန်းများ ပြန်လည်ဆင်ခြင်သုံးသပ်ခြင်း

1. တစ်စုံတစ်ယောက်သည် သင့်အပေါ် မှားယွင်းသောသဘောထားရှိခဲ့ဖူးပါသလား။ သင်ခံစားရပုံအပါအဝင် သင့်အတွေ့အကြုံကို မျှဝေပါ။
1. အခြားသူတစ်ဦးအပေါ် မှားယွင်းသောသဘောထား သင်ရှိခဲ့ဖူးပါသလား။ ပါဝင်သူတိုင်း ခံစားခဲ့ရမှုအပါအဝင် သင့်အတွေ့အကြုံကို မျှဝေပါ။ 
1. မှားယွင်းသောသဘောထားများသည် ဆက်ဆံရေးကိုထိခိုက်စေပြီး စည်းလုံး ညီညွတ်မှုနှင့် ပေါင်းစည်းမှုကို ထိခိုက်စေကြောင်း သင်မည်သို့တွေ့မြင်ဖူးသနည်း။
လုပ်ဆောင်ရန်လုပ်ငန်းများ
1. အခြားသူတစ်ဦး၏သဘောထားကို သင်သိသည်ဟုမယူဆဘဲ သံသယရှိလျှင် သူတို့အား မေးမြန်းပါ။ 
1. ယုံကြည်သူများကြား စည်းလုံးညီညွတ်မှုကိုထိန်းသိမ်းရန်အရေးကြီးပုံ ၁၀ မိနစ်ကြာ ဟောပြောချက်ကို ပြင်ဆင်ပါ။ ဆွေးနွေး၍ အကြံပြုချက်ရယူပါ။ ပိုမိုထိရောက်အောင် ပြန်ရေးပါ။ 
